CELEX: 32013R0730
Language: ro
Date: 2013-07-29 00:00:00
Title: Regulamentul de punere în aplicare (UE) nr. 730/2013 al Comisiei din 29 iulie 2013 privind anumite norme de aplicare referitoare la evidența contabilă în scopul stabilirii veniturilor exploatațiilor agricole

30.7.2013   
            
            
               RO
            
            
               Jurnalul Oficial al Uniunii Europene
            
            
               L 203/6
            
         REGULAMENTUL DE PUNERE ÎN APLICARE (UE) NR. 730/2013 AL COMISIEI
   din 29 iulie 2013
   privind anumite norme de aplicare referitoare la evidența contabilă în scopul stabilirii veniturilor exploatațiilor agricole
   (text codificat)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1217/2009 al Consiliului din 30 noiembrie 2009 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Europeană (1), în special articolele 7 alineatul (2) și 10 alineatul (2),
   întrucât:
   
               (1)
            
            
               Regulamentul (CEE) nr. 1915/83 al Comisiei din 13 iulie 1983 privind anumite norme de aplicare referitoare la evidența contabilă în scopul stabilirii veniturilor exploatațiilor agricole (2), a fost modificat de mai multe ori (3) și în mod substanțial. Este necesar, pentru motive de claritate și de raționalizare, să se codifice regulamentul menționat.
            
         
               (2)
            
            
               Trebuie încheiat anual un contract între autoritățile competente desemnate de fiecare stat membru și serviciile contabile care nu aparțin unui departament administrativ prin care serviciul contabil își asumă îndeplinirea obligațiilor în conformitate cu normele Uniunii. Contractul respectiv trebuie să includă prevederi referitoare la normele Uniunii în cauză.
            
         
               (3)
            
            
               Pentru a se asigura că rezultatele rețelei de date sunt prezentate în fiecare an la un interval care nu este prea îndepărtat față de data la care sunt înaintate Comisiei primele fișe ale exploatațiilor, perioada în care se poate încheia exercițiul financiar trebuie să fie limitată.
            
         
               (4)
            
            
               Din motive bugetare și în scopul de a facilita gestiunea financiară, ar trebui să se limiteze numărul maxim de fișe ale exploatațiilor, care trebuie plătite pe stat membru, la numărul indicat în anexa la Regulamentul (UE) nr. 1291/2009 al Comisiei din 18 decembrie 2009 privind selectarea exploatațiilor cu evidență contabilă proprie în vederea determinării veniturilor exploatațiilor agricole (4). Este oportun să se autorizeze o anumită flexibilitate în ceea ce privește numărul de fișe ale exploatațiilor pe circumscripție eligibilă la plată, prin respectarea numărului maxim de exploatații cu evidență contabilă proprie pe stat membru, prevăzut în anexa respectivă, în cazul în care statul membru respectiv are mai mult de o circumscripție.
            
         
               (5)
            
            
               În cazul în care numărul fișelor exploatației completate corespunzător și expediate la termen de către circumscripție sau de către statul membru reprezintă sub 80 % din numărul stabilit pentru circumscripția sau pentru statul membru în cauză, ar trebui să se reducă retribuția forfetară pentru fișele exploatației din circumscripția sau statul membru în cauză.
            
         
               (6)
            
            
               Termenul de înaintare a fișelor exploatațiilor trebuie stabilit astfel încât să permită serviciior contabile, agențiilor de legătură și Comisiei să își îndeplinească sarcinile.
            
         
               (7)
            
            
               Perioada de înaintare a fișelor trebuie calculată de la sfârșitul exercițiului financiar la care se referă.
            
         
               (8)
            
            
               Pentru a fi considerată completată corespunzător, fișa exploatației trebuie să conțină date exacte privind faptele și înregistrate și prezentate în conformitate cu Regulamentul (CE) nr. 868/2008 al Comisiei din 3 septembrie 2008 privind fișa exploatației care urmează a fi utilizată în scopul determinării veniturilor exploatațiilor agricole și analizării activității economice a acestor exploatații (5).
            
         
               (9)
            
            
               Retribuția standard de plătit de către Comisie trebuie plătită pentru fișele contabile completate corespunzător și înaintate în termenul stabilit.
            
         
               (10)
            
            
               Ca rezultat al creșterii generale a costurilor și al efectelor asupra costului completării fișei exploatației, retribuția necesită o revizuire la intervale regulate.
            
         
               (11)
            
            
               Pentru a îmbunătăți executarea operațiunilor financiare pe care le presupune plata retribuției standard, este necesar să fie prevăzută plata în cont.
            
         
               (12)
            
            
               Măsurile prevăzute în prezentul regulament sunt conforme cu avizul Comitetului comunitar pentru rețeaua de informații de contabilitate agricolă,
            
         ADOPTĂ PREZENTUL REGULAMENT:
   Articolul 1
   Contractul prevăzut la articolul 10 alineatul (1) din Regulamentul (CE) nr. 1217/2009 conține cel puțin clauzele stabilite în anexa I la prezentul regulament.
   Articolul 2
   Exercițiul financiar de 12 luni consecutive prevăzut la punctul I litera (a) din anexa II la Regulamentul (CE) nr. 868/2008 se încheie în perioada cuprinsă între 31 decembrie și 30 iunie inclusiv.
   Articolul 3
   Toate fișele exploatației prezentate în forma cerută de Regulamentul (CE) nr. 868/2008 sunt înaintate Comisiei de către agenția de legătură.
   Fișele exploatației sunt înaintate în termen de cel mult douăsprezece luni de la încheierea exercițiului contabil respectiv.
   Fișele de exploatație sunt considerate ca fiind transmise Comisiei atunci când agenția de legătură, după introducerea datelor în sistemul Comisiei de transmitere și de control al datelor și după verificările informatice ulterioare, confirmă că datele sunt gata să fie încărcate în baza de date a Comisiei.
   Articolul 4
   Fișa exploatației este considerată a fi completată corect în cazul în care conținutul este în conformitate cu faptele și datele contabile conținute au fost înscrise și sunt prezentate în conformitate cu Regulamentul (CE) nr. 868/2008.
   Articolul 5
   (1)   Comisia achită statelor membre o retribuție forfetară pentru fiecare fișă a exploatației, completată corespunzător, care i-a fost expediată în termenele prevăzute la articolul 3.
   (2)   Numărul total, pe stat membru, al fișelor exploatației, completate corespunzător și expediate, care sunt eligibile pentru retribuția forfetară nu depășește numărul total al exploatațiilor cu evidență contabilă proprie, stabilit pentru acel stat membru în anexa la Regulamentul (UE) nr. 1291/2009.
   În ceea ce privește statele membre care au mai mult de o circumscripție, numărul de fișe ale exploatației, completate corespunzător și expediate pe circumscripție, care sunt eligibile pentru retribuția forfetară, poate fi cu până la 20 % mai mare decât numărul stabilit pentru circumscripția în cauză, cu condiția ca numărul total al fișelor exploatației completate corespunzător și expediate de statul membru în cauză să nu fie mai mare decât numărul total stabilit pentru acel stat membru în anexa la Regulamentul (UE) nr. 1291/2009.
   În cazul în care numărul fișelor exploatației completate corespunzător și expediate în ceea ce privește o circumscripție sau un stat membru reprezintă sub 80 % din numărul exploatațiilor cu evidență contabilă proprie, stabilit pentru acea circumscripție sau pentru statul membru în cauză, retribuția forfetară pentru fișele exploatației din acea circumscripție sau din statul membru respectiv se reduce cu 20 %.
   În situația în care există un număr insuficient atât pentru o circumscripție, cât și pentru statul membru în cauză, reducerea nu se aplică decât la nivel național.
   (3)   Retribuția standard se plătește în două tranșe:
   
               (a)
            
            
               o plată în cont echivalentă cu 50 % din retribuție se plătește la începutul fiecărui exercițiu financiar al statului membru pentru numărul de exploatații care au depus fișe stabilite în anexa la Regulamentul (UE) nr. 1291/2009;
            
         
               (b)
            
            
               soldul, calculat prin înmulțirea retribuției cu numărul de fișe ale exploatației completate corect și înaintate Comisiei și scăzând plata în cont menționată la litera (a), se plătește la contul menționat în punctul (a) în 6 luni de la primirea fișelor de către Comisie.
            
         (4)   Suma retribuției standard se stabilește în conformitate cu procedura menționată în articolul 18 alineatul (2) din Regulamentul (CE) nr. 1217/2009.
   Articolul 6
   Regulamentul (CEE) nr. 1915/83 se abrogă.
   Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa III.
   Articolul 7
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iulie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 328, 15.12.2009, p. 27.
   
      (2)  JO L 190, 14.7.1983, p. 25.
   
      (3)  A se vedea anexa II.
   
      (4)  JO L 347, 24.12.2009, p. 14.
   
      (5)  JO L 237, 4.9.2008, p. 18.
   
      ANEXA I
      
         Clauzele contractului menționate în articolul 10 alineatul (1) din Regulamentul (CE) nr. 1217/2009
      
      Contractele încheiate între autoritatea competentă desemnată de către statul membru și serviciile contabile care nu aparțin unui departament administrativ și care au fost alese în conformitate cu dispozițiile Regulamentului (CE) nr. 1217/2009 includ cel puțin următorii termeni, exprimați în mod explicit:
      
                  —
               
               
                  asumarea de către serviciul contabil a obligației de a completa fișele exploatațiilor în conformitate cu normele Uninunii;
               
            
                  —
               
               
                  asumarea de către serviciul contabil a obligației de a înainta fișele exploatațiilor în termenul prevăzut astfel încât să respecte normele Uninunii;
               
            
                  —
               
               
                  asumarea de către serviciul contabil a obligației de a furniza agenției de legătură toate informațiile pe care aceasta le poate solicita cu privire la îndeplinirea sarcinilor sale;
               
            
                  —
               
               
                  asumarea de către serviciul contabil a obligației de a nu divulga nici o dată contabilă și nici alte detalii separate pe care le obține în timpul îndeplinirii sarcinilor sale sau care în mod incidental au legătură cu îndeplinirea sarcinilor sale în raport cu Rețeaua de Informații Contabile Agricole și asumarea de către toate persoanele implicate în îndeplinirea unor astfel de sarcini a conformării față de aceleași obligații și luarea tuturor măsurilor necesare îndeplinirii acestor obligații.
               
            
   
      ANEXA II
      
         Regulamentul abrogat și lista modificărilor ulterioare
      
      
                  Regulamentul (CEE) nr. 1915/83 al Comisiei
               
               
                  (JO L 190, 14.7.1983, p. 25).
               
            
                  Regulamentul (CE) nr. 1388/2004 al Comisiei
               
               
                  (JO L 255, 31.7.2004, p. 5).
               
            
                  Regulamentul (CE) nr. 2204/2004 al Comisiei
               
               
                  (JO L 374, 22.12.2004, p. 40).
               
            
                  Regulamentul (CE) nr. 1192/2005
               
               
                  (JO L 194, 26.7.2005, p. 3).
               
            
   
      ANEXA III
      
         Tabel de corespondență
      
      
                  Regulamentul (CEE) nr. 1915/83
               
               
                  Prezentul regulament
               
            
                  Articolele 1 și 2
               
               
                  Articolele 1 și 2
               
            
                  Articolul 3, primul paragraf
               
               
                  Articolul 3, primul paragraf
               
            
                  Articolul 3, al doilea paragraf
               
               
                  —
               
            
                  Articolul 3, al treilea paragraf
               
               
                  Articolul 3, al doilea paragraf
               
            
                  Articolul 3, al patrulea paragraf
               
               
                  Articolul 3, al treilea paragraf
               
            
                  Articolul 4, partea introductivă
               
               
                  
                     Articolul 4
                  
               
            
                  Articolul 4, prima liniuță
               
               
                  
                     Articolul 4
                  
               
            
                  Articolul 4, a doua liniuță
               
               
                  
                     Articolul 4
                  
               
            
                  Articolul 5, alienatul (1)
               
               
                  Articolul 5, alienatul (1)
               
            
                  Articolul 5, alienatul (1a), primul și al doilea paragraf
               
               
                  Articolul 5, alienatul (2), primul și al doilea paragraf
               
            
                  Articolul 5, alienatul (1a), al treilea paragraf, partea introductivă
               
               
                  Articolul 5, alienatul (2), al treilea paragraf
               
            
                  Articolul 5, alienatul (1a), al treilea paragraf, prima și a doua liniuță
               
               
                  —
               
            
                  Articolul 5, alineatul (1a), al patrulea paragraf
               
               
                  Articolul 5, alienatul (2), al patrulea paragraf
               
            
                  Articolul 5, alineatul (1a), al cincilea paragraf
               
               
                  —
               
            
                  Articolul 5, alienatul (2), partea introductivă
               
               
                  Articolul 5, alienatul (3), partea introductivă
               
            
                  Articolul 5, alienatul (2), prima liniuță
               
               
                  Articolul 5, alienatul (2), litera (a)
               
            
                  Articolul 5, alienatul (2), a doua liniuță
               
               
                  Articolul 5, alienatul (2), litera (b)
               
            
                  Articolul 5, alienatul (3)
               
               
                  Articolul 5, alienatul (4)
               
            
                  —
               
               
                  
                     Articolul 6
                  
               
            
                  Articolul 6, primul paragraf
               
               
                  
                     Articolul 7
                  
               
            
                  Articolul 6, primul și al treilea paragrafparagraf
               
               
                  —
               
            
                  Anexa
               
               
                  Anexa I
               
            
                  —
               
               
                  Anexa II
               
            
                  —
               
               
                  Anexa III